Document ID: 31990R2668

*****
ΚΑΝΟΝΙΣΜΟΣ (ΕΟΚ) αριθ. 2668/90 ΤΗΣ ΕΠΙΤΡΟΠΗΣ
της 17ης Σεπτεμβρίου 1990
περί αποκαταστάσεως της εφαρμογής τελωνειακών δασμών στα φορέματα, προϊόντα της κατηγορίας 7 (αύξων αριθμός 40.0070), καταγωγής Μαλαισίας, δικαιούχου των προβλεπόμενων στον κανονισμό (ΕΟΚ) αριθ. 3897/89 του Συμβουλίου δασμολογικών προτιμήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3897/89 του Συμβουλίου της 18ης Δεκεμβρίου 1989 για την εφαρμογή των γενικευμένων δασμολογικών προτιμήσεων κατά το έτος 1990 όσον αφορά ορισμένα κλωστοϋφαντουργικά προϊόντα, καταγωγής αναπτυσσόμενων χωρών (1), και ιδίως το άρθρο 12,
Εκτιμώντας:
ότι, με βάση το άρθρο 10 του κανονισμού (ΕΟΚ) αριθ. 3897/89 το ευεργέτημα του προτιμησιακού δασμολογικού καθεστώτος παρέχεται σε κάθε κατηγορία προϊόντων που αποτελούν στα παραρτήματα Ι και ΙΙ αντικείμενο ατομικών οροφών, στα όρια των ποσοτήτων που καθορίζονται στις στήλες 8 του παραρτήματος Ι και 7 του παραρτήματος ΙΙ, έναντι ορισμένων ή καθεμιάς από τις χώρες ή εδάφη καταγωγής που αναφέρονται στη στήλη 5 των εν λόγω παραρτημάτων· ότι, σύμφωνα με το άρθρο 11 του εν λόγω κανονισμού, η είσπραξη τελωνειακών δασμών δύναται να επαναφερθεί σε κάθε στιγμή, κατά την εισαγωγή των προϊόντων αυτών, από τη στιγμή που οι εν λόγω οροφές θα καλυφθούν σε κοινοτικό επίπεδο·
ότι για τα είδη κατηγορίας των προϊόντων αριθ. 7 με αύξοντα αριθμό 40.0070, διαμορφώνονται, στις 30 Αυγούστου 1990, σε ύψος 926 000 τεμαχίων, οι εισαγωγές των εν λόγω προϊόντων καταγωγής Μαλαισίας, στην Κοινότητα, δικαιούχου των δασμολογικών προτιμήσεων, και έχουν καλύψει δια καταλογισμού το επίπεδο της εν λόγω οροφής·
ότι ενδείκνυται να επαναφερθούν οι τελωνειακοί δασμοί για τα εν λόγω προϊόντα έναντι της Μαλαισίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από τις 21 Σεπτεμβρίου 1990, επαναφέρεται η είσπραξη δασμών, η οποία είχε ανασταλεί με βάση τον κανονισμό (ΕΟΚ) αριθ. 3897/89, κατά την εισαγωγή στην Κοινότητα των παρακάτω προϊόντων, καταγωγής Μαλαισίας:
1.2.3.4 // // // // // Αύξων
αριθμός
// Κατηγορία
(μονάδες) // Κωδικός ΣΟ // Περιγραφή εμπορευμάτων
// // // // // // // // // 40.0070 // 7
(1 000
τεμάχια)
// 6106 10 00
6106 20 00
6106 90 10
6206 20 00
6206 30 00
6206 40 00
// Φορέματα, πουκάμισα (σεμιζιέ), μπλούζες, μπλούζες-πουκάμισα και πουκάμισα πλεκτά, άλλα από μαλλί, βαμβάκι ή συνθετικές ή τεχνητές ίνες για γυναίκες και κορίτσια // // // //
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Σεπτεμβρίου 1990.

Labels: 3
18